Itäsaaret

Itäsaaret () on merellisen Kaakkois-Helsingin Laajasalon peruspiiriin kuuluva saaria ja merta käsittävä osa-alue.

Alueen pohjoisraja kulkee Santahaminan ja Villingin saarten eteläpuolella. Alueen itäosissa raja jatkuu Ison Leikosaaren ja Uutelan itäpuolelta ja Vuosaaren sataman edustalla olevan Pikku Niinisaaren eteläpuolelta. Idässä naapurina on Sipoon saaristo. Etelässä alue jatkunee Halliluodon ja Länsitoukin etelärajojen luota kulkevan sisäisten aluevesien ulkorajalle saakka, josta ulompana sijaitsee Helsingin aluemeri.

Itäsaariin kuuluvat muun muassa Pihlajaluoto ja Hattusaari Uutelan eteläpuolella. Pihlajaluoto ja Hattusaari ovat veneilijöiden käyttämiä ulkoilusaaria. Näistä Hattusaaren pohjoisrannalla on pieni uimaranta ja saaressa saa telttailla. Itäsaariin luetaan myös Santahaminan eteläpuolella Puolustusvoimien käytössä olevat Kuivasaari ja Isosaari. 

Vuonna 2020 pysyviä asukkaita oli jäljellä enää yksi. Väkiluku on laskenut merkittävästi vuodesta 2000, jolloin saarilla oli 46 asukasta.

 Lähteet 
 Helsingin piirijakokartta.
 FIN 18 - Helsingin edusta (2003). Merikortti mittakaavassa 1:50000.

 Viitteet 

Aiheesta muualla
 Helsingin ja Espoon saaristo-opas

Luokka:Ulkosaaret
Luokka:Helsingin osa-alueet